Atenționări pentru șoferi: ceață, polei și viscol în mai multe județe din sudul țării. Zonele aflate sub cod galben
Vizibilitatea în trafic este redusă, duminică dimineață, pe drumuri din județele Argeș, Dâmbovița, Gorj, Ilfov, Olt și Prahova, din cauza ceții. În județul Prahova, pe DN 1A, în localitatea Cheia, sunt semnalate ninsori, dar fără depuneri pe șosea. De asemenea, în județele aflate sub Cod galben de ninsori viscolite și polei sunt înregistrate ploi slabe, iar circulația rutieră se desfășoară pe un carosabil umed, anunță Centrul Infotrafic.